L-Isqof Awżiljarju Charles J. Scicluna qal li "m'għandniex nibżgħu mit-tbatija, lanqas nitkexkxu mill-ubbidjenza imma fl-istess ħin inkunu Knisja, fejn nobdu lir-rgħajja tagħna u nitolbuhom ukoll jisimgħu leħinna." Quddiem knisja mimlija nies, fir-riflessjoni tiegħu waqt il-funzjoni ta' Ħamis ix-Xirka fil-Parroċċa tal-Imġarr, l-Isqof Scicluna qal lill-komunita' miġbura fil-Knisja Parrokkjali li 'l-Mulej ibierek id-devozzjoni tagħhom u l-ħeġġa li jesprimu din id-devozzjoni'. Qal li f'kull parroċċa l-Isqof jibgħat Kappillan jew saċerdot biex il-komunita' qatt ma tiċċaħħad mid-don tal-Ewkaristija, il-maħfra u s-sagramenti l-oħra. "Għandna nkunu familja li nisimgħu lil xulxin", żied jgħid l-Isqof Scicluna. Talab għas-saċerdoti kollha li għaddew mill-parroċċa tal-Imġarr, għall-Kappillani kollha li kienu qaddejja tal-parroċċi, bid-difetti kollha tagħhom. Saħaq li l-Isqfijiet huma l-pedament tal-għaqda ta' bejnietna u li jekk irridu nkunu Knisja, irridu nkunu wkoll f'għaqda mal-Isqof. Qal li l-Isqof 'huwa qaddej bħal kull saċerdot, li jrid jisma', jixtarr u jifhem il-ġid tal-poplu.' Iddeskriva lis-saċerdoti bħala nies dgħajfa u midinba bħal kulħadd, li minkejja d-difetti kollha tagħhom huma qaddejja tal-poplu tiegħu. Qal li l-kmandament tal-imħabba huwa wkoll għall-miżżewġin u spjega kif il-ġlied xi kultant huwa wkoll espressjoni tal-imħabba. Żied jgħid li l-agħar huwa meta l-koppja ma titkellimx, ma jkun hemm l-ebda djalogu u jkun hemm għebusija ta' ras. Nhar it-Tlieta li għadda, il-parruċċani tal-Imġarr injoraw l-ordnijiet maħruġa mill-Kurja u għamlu purċissjoni b'ħames statwi u għadd kbir ta' atturi. Dan minkejja li l-ordni tal-Kurja kienet tgħid li peress li kellu jsir pellegrinaġġ penitenzjali, din kellha ssir biss bl-istatwa tar-Redentur. .td_uid_3_5ee4eac70f44d_rand.td-a-rec-img{text-align:left}.td_uid_3_5ee4eac70f44d_rand.td-a-rec-img img{margin:0 auto 0 0} #td_uid_4_5ee4eac70f8cd .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/image.139776243087-80x60.jpg) 0 0 no-repeat} 1 minn 1